แนวคิด 5 ข้อเกี่ยวกับผลตอบแทนและความเสี่ยงได้แก่อะไรบ้าง
1. ผลตอบแทนในอดีตไม่สามารถการันตีอนาคต ไม่มีใครจะการันตีว่าจะทำผลตอบแทนสูงตามเป้าที่คาดหวังได้เสมอไป แม้อดีตสองสามปีก่อนหน้าที่ผ่านมาจะมีผลตอบแทนที่ดีเยี่ยม เนื่องจากราคาสินทรัพย์ไม่สามารถคาดเดาหรือไปทำนายทิศทางตลาดที่แน่นอนได้ 100% แต่สิ่งที่ทำได้คือการควบคุมขนาดของความเสี่ยงในการลงทุน ซึ่งตรงนี้ผู้จัดการกองทุนสามารถกำหนดขนาดของเงินที่ใช้บนระดับความเสี่ยงที่เหมาะสมกับภาวะตลาดได้ ผลงานที่เกิดจะขึ้นกับทักษะ ความสามารถและประสบการณ์ของแต่ละบุคคล 
2. เรื่องของความน่าจะเป็น ผลตอบแทนที่เกิดในอนาคต ตั้งบนหลักความน่าจะเป็น (Probability) นั่นคือมีโอกาสเกิดหรือไม่เกิดขึ้นตามค่าประมาณหรือค่าผลตอบแทนที่คาดหวังไว้ก็ได้ ตรงนี้เป็นสิ่งที่นักลงทุนต้องเข้าใจเพื่อรักษาความคาดหวังในผลตอบแทนให้อยู่ในระดับปกติและเป็นไปตามจริง ตามสภาวะเศรษฐกิจและสภาพตลาดที่เกิด ไม่ควรโลภหรืออยากได้ผลตอบแทนที่สูงจากทำให้ประมาท ละเลยความเสี่ยง 
3. อันตรายจากความคาดหวังที่มากเกินจริง ราคาสินทรัพย์มีความผันผวน ไม่แน่นอน ดังนั้นบางช่วงเวลาที่ตลาดดีผลตอบแทนระยะสั้นอาจจะดีมาก เช่นเดียวกันถ้าเกิดภาวะตลาดไม่ดี ผลตอบแทนอาจจะตกต่ำ ตามสถานการณ์ที่เกิดในช่วงเวลาต่างๆ ได้ ดังนั้นการคาดหวังผลตอบแทนระดับที่เหมาะสมตามจริง จะทำให้เรารู้จักบริหารความเสี่ยง และอยู่รอด เพราะถ้าอยากได้ผลตอบแทนมาก ก็ต้องลงทุนในสินทรัพย์ที่มีความผันผวนเพื่อโอกาสผลตอบแทนที่มากตาม ซึ่งหมายถึง นักลงทุนก็มีโอกาสเสี่ยงสูง อาจจะขาดทุนสูญเสียเงินมากตามด้วยเช่นกัน 
4. ผลตอบแทนระยะยาวสำคัญกว่าผลตอบแทนระยะสั้น คุณ Ritholtz แนะนำเรื่องของการวัดประสิทธิภาพผลตอบแทนของพอร์ตกองทุน ควรต้องดูระยะยาว ไม่ใช่ผลงานระยะสั้น การทำผลตอบแทนให้มากกว่าตลาด อาจจะเกิดขึ้นได้ระยะสั้นโดยเฉพาะช่วงตลาดดี ตลาดขาขึ้นไม่กี่ปี แต่ถ้าตลาดเกิดผันผวนหนักหรือเข้าช่วงถดถอย โอกาสได้ผลตอบแทนต่ำหรือขาดทุนสูญเสียเงินมากด้วยกลยุทธ์การลงทุนที่ไม่เหมาะสม บนระดับความเสี่ยงที่สูงไป ดังนั้นถ้าเลือกจะลงทุนในกองทุน ก็ควรพิจารณาผลตอบแทนระยะยาว เน้นการอยู่รอดในทุกภาวะตลาด บนความผันผวนของผลตอบแทนรวมของกองทุนที่ต่ำ 
5. ระมัดคำโฆษณาชวนเชื่อ ระบบการตลาด เกมส์จิตวิทยาชวนเชื่อ ชี้นำนั้นเกิดขึ้นตลอดในโลกการเงิน การลงทุน สิ่งที่ควรตระหนักคือ ผลตอบแทนที่เกิดนั้นไม่ได้ขึ้นอยู่กับความต้องการหรือความอยากได้ของนักลงทุน แต่มันขึ้นกับปัจจัยอื่นๆ ด้วย เช่น สภาพเศรษฐกิจ, ผลประกอบการของธุรกิจ (กรณีของหุ้น), นโยบายการเงิน หรือสภาวะตลาด
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน